Естествени спътници на Нептун
Известни са 14 естествени спътника на Нептун. Най-големият с голяма преднина е Тритон, открит от Уилям Ласел на 10 октомври 1846 г., 17 дни след откриването на планетата. Повече от век минава преди откриването на втория естествен спътник на Нептун – Нереида. Нептуновите спътници са кръстени на малки водни божества от древногръцката митология.

Тритон е уникален сред естествените спътници на Нептун, защото има маса на планета и бидейки нерегулярен спътник, неговата орбита е с ретроградно движение спрямо въртенето на Нептун и е с голяма инклинация спрямо Нептуновия екватор. Следващият по големина нерегулярен спътник в Слънчевата система е Сатурновия спътник Феба, която има само 0,03° от Тритоновата маса. Тритон е достатъчно масивен да постигне хидростатично равновесие и да задържи тънка атмосфера, способна да образува облаци и мъгли. Атмосферата и повърхността му са основно съставени от азот, както и малки количества метан и въглероден оксид. Повърхността на Тритон изглежда сравнително млада и вероятно е видоизменяна от вътрешно протичащи процеси през последните няколко милиона години. Средната повърхностна температура е около 38 K (−235,2 °C).

Навътре от Тритон има седем регулярни спътника, всички с проградни орбити, в равнини, лежащи близо до Нептуновата екваториална равнина. Орбитите на някои от тези спътници се намират сред пръстените на Нептун. Най-големият от тези спътници е Протей.

Необикновени орбити 
Тритон обикаля около планетата по сферична, но ретроградна орбита.

Два естествени спътника открити през 2002 и 2003, Псамата и Несо имат най-големите орбити от откритите в Слънчевата система. Това са най-отдалечените от Нептун спътници. Необходими са им 25 години за да обиколят Нептун, изминавайки около 125 пъти разстоянието от Земята до Луната.

Списък на спътниците 

** Отрицателни стойности за орбиталните периоди значат ретроградна орбита.

Бележки по наименованията 
Някои астероиди като 74 Галатея и 1162 Лариса носят имена на спътници на Нептун. За Тритон не е било утвърдено официално име до началото на 20 век. Преди 1949 г., когато е открита Нереида (вторият спътник на Нептун), Тритон е бил наричан „спътникът на Нептун“.

Вижте също 
 Естествени спътници на Юпитер
 Естествени спътници на Сатурн
 Естествени спътници на Уран

 Хронология на естествени спътници
 Именуване на естествени спътници